Lærer tiltalt for overgrep mot tenåringsjenter
Mannen var klassekontakt for jentene da overgrepene ifølge tiltalen skjedde, i fjor vinter og vår, melder NRK. Overgrepene mot den ene jenta skal ha skjedd i garderoben i en svømmehall, i en idrettshall, hjemme hos læreren og flere andre steder. Den andre jenta forgrep han seg mot i boligen sin, ifølge tiltalen. I tillegg skal læreren blant annet ha sendt grove meldinger via chattetjenesten MSN til den ene jenta. Saken kommer opp for Sør-Gudbrandsdal tingrett på Lillehammer 19. mars, og det er satt av to dager til saken.
En mannlig lærer i slutten av 30-årene fra Gudbrandsdalen er tiltalt for å ha misbrukt stillingen sin til å få seksuell omgang med to jenter som på det tidspunktet var 15 år.